
    REPUBLIKA HRVATSKA
 OPĆINSKI SUD U ZLATARU
STALNA SLUŽBA U PREGRADI
Pregrada, Ul. Stjepana Radića 6
                Poslovni broj: Z-8147/2026-2


 R E P U B L I K A   H R V A T S K A

R J E Š E N J E

I

O G L A S


	Općinski sud u Zlataru, Stalna služba u Pregradi, po sutkinji tog suda Sanji Leskovar - Hostić, kao sucu pojedincu, u zemljišnoknjižnom predmetu predlagatelja Arsena Dobrote iz Zagreba, Voćarska cesta 47, OIB 88345360470, kojeg zastupa punomoćnica Snježana Burić, odvjetnica u Pregradi, radi pojedinačnog zemljišnoknjižnog ispravnog postupka, dana 31. kolovoza 2026.,

r i j e š i o  j e :

	I. Temeljem čl. 210. Zakona o zemljišnim knjigama (NN 63/19, 128/22,155/23 i 127/2024, dalje - ZZK) otvara se pojedinačni zemljišnoknjižni ispravni postupak na nekretnini:

- čkbr. 369/2 JAREK ORANICA, površine 1637 m2, upisana u zk.ul. broj 2046 k.o. Velika Horvatska, na kojoj je upisano pravo suvlasništva u korist:

1. Suvlasnički dio: 3200/12800, Krizmanić Vjekoslav
2. Suvlasnički dio: 640/12800, Krizmanić Martin
3. Suvlasnički dio: 512/12800, Krizmanić Štefanija, Žbilj Dol. 16
4. Suvlasnički dio: 3200/12800, Krizmanić Andrija, Dremovci Kotar Brod
5. Suvlasnički dio: 400/12800, Brezak Marija, Palešnik
6. Suvlasnički dio: 100/12800, Videc Stanko, Zbilj Dolj. 2
7. Suvlasnički dio: 100/12800, Videc Štefa, Zbilj Dolj. 2
8. Suvlasnički dio: 100/12800, Marković Pavica, Zbilj Dolj. 2
9. Suvlasnički dio: 400/12800, Krizmanić Antonija, Zbilj Dol. 16
10. Suvlasnički dio: 400/12800, Vrbanc Justa, Zagreb, Kraljevička ul. 13
11. Suvlasnički dio: 600/12800, Krizmanić Vilma, Zbilj Dolj. 16
12. Suvlasnički dio: 25/12800, Videc Stanko, Zagreb, Maksimirsko naselje 6
13. Suvlasnički dio: 25/12800, Videc Slavko, Zagreb, Vinogradska 50
14. Suvlasnički dio: 25/12800, Marković Paulina, Djakovo, Šenoina ul. 12
15. Suvlasnički dio: 25/12800, Dibih Štefanija, Djakovo, Šenoina ul. 12
16. Suvlasnički dio: 200/12800, Krizmanić Vilka, Zbilj Donji 13
17. Suvlasnički dio: 800/12800, Krizmanić Zdravko, R. Slovenija, R. Slatina, Rjavica 22
18. Suvlasnički dio: 2048/12800, Perša Željko, Zagreb, Vijenac F. Gotovca 4

	Ovim postupkom predlagatelj predlaže da se ispravi sadržaj zemljišne knjige za naprijed navedenu nekretninu, te da se donese odluka o upisu prava vlasništva na ime predlagatelja.
 	
	II. Temeljem čl. 211. st. 1.  ZZK-a, 

   o g l a š a v a  s e

	da je pri Općinskom sudu u Zlataru, Stalnoj službi u Pregradi, otvoren pojedinačni ispravni postupak kojim predlagatelj zahtijeva da se na navedenoj nekretnini provede postupak i ispravi upis na način da se umjesto dosadašnjih suvlasnika upiše pravo vlasništva u korist predlagatelja:

Arsena Dobrote iz Zagreba, Voćarska cesta 47, OIB 88345360470, u 1/1 dijela.

	O otvaranju i provođenju pojedinačnog ispravnog postupka objavit će se oglas na e-Oglasnoj ploči suda, oglasnoj ploči DGU, PUK Krapina, Ispostava za katastar nekretnina Pregrada i oglasnoj ploči Općine Desinić. 

Pozivaju se zainteresirane osobe da u roku od 30 dana od dana objave oglasa na e-Oglasnoj ploči suda, podnesu svoje prijedloge ili prigovore u vezi predmetnog postupka.

III. Određuje se zabilježba pokretanja i otvaranja pojedinačnog ispravnog postupka na nekretnini pod točkom I. rješenja, a provedba se nalaže ovome sudu, Zemljišnoknjižnom odjelu Pregrada. 

IV. Određuje se očevid i rasprava za ispravak zemljišnoknjižnog stanja na nekretnini navedenoj pod točkom I. rješenja, za dan 

9. listopada 2026. u 13,30 sati

a na istu se pozivaju: 
1. predlagatelj po punomoćniku 
2. suvlasnici upisani u zemljišnim knjigama 
3. sudski vještak za geodeziju iz GEO-TNT d.o.o. Pregrada
4. sve zainteresirane osobe koje polažu pravo na predmetne nekretnine

	Izostanak pozvanih osoba ne odgađa održavanje rasprave za ispravak, niti znači da je osoba koja nije pristupila povukla svoju prijavu ili prigovor, niti da ista priznaje tuđe prijave ili prigovore.

	V. Poziva se predlagatelj na platež predujma u iznosu od 324,22 EUR (za troškove geodetskog vještačenja iznos od 250,00 EUR, te za troškove izlaska sudske komisije na očevid iznos od 74,22 EUR), na broj računa i to: primatelj: OPĆINSKI SUD U ZLATARU, STALNA SLUŽBA U PREGRADI, IBAN ili broj računa primatelja: HR5723900011300000605, poziv na broj 207-8147-2026, i naznakom broja predmeta (P) Z-8147/2026, te da sudu dostavi dokaz o izvršenoj uplati najkasnije 3 (tri) dana prije zakazanog očevida jer se u protivnom isti neće održati i postupak će se obustaviti.

Napomena:   
U  slučaju nepovoljnih vremenskih uvjeta, očevid i rasprava se neće održati.
 

U Pregradi, 31. kolovoza 2026.





								      Sutkinja:

      						                Sanja Leskovar-Hostić





POUKA O PRAVNOM LIJEKU:
	Protiv ovog rješenja nije dopuštena žalba.
Osobe koje imaju pravni interes, mogu svoja prava ostvarivati u tijeku ispravnog postupka, podnošenjem prijave ili prigovora u roku otvorenom za ispravak,  odnosno u parnici pred sudom ili pred drugim nadležnim tijelom, nakon što pojedinačni ispravni postupak bude zaključen.

Dostaviti:
  1.  e-Oglasna ploča suda
  2.  Oglasna ploča DGU, PUK Krapina, Ispostava za katastar nekretnina Pregrada
[bookmark: _GoBack]  3.  Oglasna ploča Općine Desinić
  4.  Zk. odjel Pregrada
5. Odvjetnica Snježana Burić, Pregrada, Ulica Stjepana Radića 2
6. GEO-TNT d.o.o. Pregrada, Stjepana Škreblina 4/I
7. Videc Stanko, Zagreb, Maksimirsko naselje 6
8. Videc Slavko, Zagreb, Vinogradska 50
9. Marković Paulina, Djakovo, Šenoina ul. 12
10. Dibih Štefanija, Djakovo, Šenoina ul. 12
11. Krizmanić Vilka, Zbilj Donji 13
12. Krizmanić Zdravko, R. Slovenija, R. Slatina, Rjavica 22
13. Perša Željko, Zagreb, Vijenac F. Gotovca 4

